b'\n_START_ARTICLE_\n\xc5\xa0tabni poro\xc4\x8dnik bojne ladje (Bundesmarine)\n_START_PARAGRAPH_\n\xc5\xa0tabni poro\xc4\x8dnik bojne ladje (izvirno nem\xc5\xa1ko Stabskapit\xc3\xa4nleutnant; okraj\xc5\xa1ava: StKptLt; kratica: SKL) je \xc4\x8dastni\xc5\xa1ki \xc4\x8din v Bundesmarine (v sklopu Bundeswehra). \xc4\x8cin je enakovreden \xc4\x8dinu majorja (Heer in Luftwaffe) in specialisti\xc4\x8dnima \xc4\x8dinoma vi\xc5\xa1jega \xc5\xa1tabnega zdravnika (voja\xc5\xa1ka medicina) ter vi\xc5\xa1jega \xc5\xa1tabnega lekarnarja (voja\xc5\xa1ka farmacija). \xc4\x8cin je bil ustanovljen z reformo \xc4\x8dinovnega sistema leta 1962 in je namenjen le strokovnim \xc4\x8dastnikom (izvirno nem\xc5\xa1ko Offizier des milit\xc3\xa4rfachlichen Dienstes); to je tudi najvi\xc5\xa1ji \xc4\x8din, ki ga lahko dose\xc5\xbee strokovni \xc4\x8dastnik._NEWLINE_Nadrejen je \xc4\x8dinu poro\xc4\x8dnika bojne ladje in podrejen \xc4\x8dinu kapitana korvete. V sklopu Natovega STANAG 2116 spada v razred OF-2, medtem ko v zveznem pla\xc4\x8dilnem sistemu sodi v razred A13.'